
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1100 

14 Δεκεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως: 16,157 στρεμμάτων, 
στη θέση «Πέλλα του Δημοσίου δάσους περιφε- 
ρείας Δήμου Λιτοχώρου - Νομού Πιερίας» . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων στη 
Φλώρινα και επί των οδών Πρεσπών 21 και Μ, Αλε¬ 


ξάνδρου 103 . 2 

Τροποποίηση Ρυμοτομικού Σχεδίου Ζωγράφου με πε¬ 
ζοδρόμηση του αδιεξόδου δρόμου εντός του Ο.Τ. 
463 . 3 


Μερική τροποποίηση του ρυμοτομικού Σχεδίου Πόλης 
Φιλιππιάδας Ν. Πρέβεζας στην οδό Μπιζανίου ... 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 6307 <1) 

Κήρυξη αναδασωτέας εκτάσεως: 16,157 στρεμμάτων, 
στη θέση «Πέλλα του Δημοσίου δάσους περιφερείας 
Δήμου Λιτοχώρου - Νομού Πιερίας». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΝΟΜΟΥ ΠΙΕΡΙΑΣ 
Έχοντας υπόψη: 

1. Τις διατάξεις για διοικητική αποκέντρωση" του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/72. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασία των δα¬ 


σών κλπ.» και ειδικότερα: 

α) Του άρθρου 41 παρ. 1 β) του άρθρου 38 παρ. 1. 

4. Τις διατάξεις του άρθρου 12 παρ. 2,τουΝ. 2040/92. 

5. Τις διατάξεις του Ν. 2240/94 συμπλήρωση διατά¬ 
ξεων για τη Νομαρχιακή Αυτοδιοίκηση και ειδικότερα: α) 
του άρθρου 6 παρ. 7 και β) του άρθρου 4 παρ. 7. 

6. Τις διαταγές του Υπουργείου Γεωργίας: α) 1604171/ 
1180/8.7.80 και β) 182447/3049/80. 

7. Την 401/10.10.95 πρόταση του Δασονομείου Λιτο- 
χώρου περί κηρύξεως αναδασωτέας, της αναφερομένης 
στο θέμα εκτάαεως, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της δασικής εκτάσεως που εκχερσώθηκε πα¬ 
ράνομα από τον Γκασδόγκα Αθανάσιο του Αποστόλου, κά¬ 
τοικο Δήμου Λιτοχώρου την Δημόσια δασική έκταση, εμ- 
βαδού 16,157 στρεμμάτων που βρίσκεται στη θέση 
«Πέλλα» περιφέρειας του Δήμου Λιτοχώρου. 

Προσδιορίζεται από τα στοιχεία Ε1 (Α, Β, Γ, ...Λ, Π, Ο, Ρ, 
Α) και έχει όρια: 

Ανατολικά: Με δημόσια δασική έκταση (τελισίδικο 
Π.Δ.Α. 132/1/12.1.84 Αποστόλου Γκασδόγκα του Αθα¬ 
νασίου). 

Δυτικά: Με δημόσια δασική έκταση. 

Βόρεια: Με δημόσια δασική έκταση και αγρό ιδίου. 

Νότια: Με δημόσια δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η αποκατάσταση της δασικής βλαστήσεως θα γίνει με 
φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Οκτωβρίου 1995 

Ο Περιφερειακός Διευθυντής 
ΑΘΑΝΑΣΙΟΣ ΒΛΑΧΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6654 (2) 

Χαρακτηρισμός ως διατηρητέων δύο (2) κτιρίων στη Φλώ¬ 
ρινα και επί των οδών Πρεοπών 21 και Μ. Αλεξάνδρου 
103. 

Ο ΥΠΟΥΡΓΟΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1577/1985 (ΦΕΚ 21 ΟΑ') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988 - ΦΕΚ 91 Α ). 

β. Των Π,Δ/των 358/1986 (ΦΕΚ 158Α), 92/1987 (ΦΕΚ 
51 Α') και 492/1988 (ΦΕ Κ 224Α ’) για τις αρμοδ ιότητες και 
τον οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόψαση Υ 704/19.8.1988 (ΦΕΚ 575Β') του 
Πρωθυπουργού, για τη μετονομασΐα του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Τις από 29 Σεπτεμβρίου 1995 αιτιολογικές εκθέσεις 
της Δ/νσης Πολιτισμού του Υπουργείου Μακεδονίας - 
Θράκης. 

4. Την από 6.11.1995 (αριθ. πρωτ. ΥΜΑΘ 6654/ 

13.11.1995 ένσταση του ενδιαφερομένου ιδιοκτήτη κατά 
των παραπάνω αιτιολογικών εκθέσεων της Δ/νσης Πολιτι¬ 
σμού. 

5. Την από 16.11.1995 έκθεση της Υπηρεσίας, στην 
οποία εξετάζεται η ένσταση του ενδιαφερομένου ιδιο¬ 
κτήτη, αποφασίζουμε: 

1. Χαρακτηρίζουμε ως διατηρητέα τα δύο (2) κτίρια που 
βρίσκονται επί των οδών Πρεοπών 21 και Μ. Αλεξάνδρου 
103 στη Φλώρινα και φέρονται ως ιδιοκτησίες των Σταύ¬ 
ρου Ραδίση και Ανδρέα, Γεωργίου και Δημητρίου Μπέικου 
αντίστοιχα όπως αυτά φαίνονται και στα τοπογραφικά δια¬ 
γράμματα με κλίμακα 1:1000, τα οποία θεωρήθηκαν από 
τη Δ/νση Πολιτισμού του Υ.ΜΑ.Θ. και που σε σμίκρυνση 
αντίτυπά τους δημοσιεύονται με την απόφαση αυτή, για 
τους εξής κυρίους λόγους αντίστοιχα: 
α) Γ ία το κτίριο της οδού Πρεοπών 21. 

* Είναι νεοκλασικό κτίσμα της εποχής του μεσοπολέμου 
με λιτό και διακριτικό διάκοσμο όψεων που το καθιστούν 
χαρακτηριστικό δείγμα της αρχιτεκτονικής της εποχής. 

• Το κτίριο αυτό μαζί με το διπλανό του αποτελούν δύο (2) 
χαρακτηριστικά παραδοσιακά κτίρια που διανθίζουν το 
αστικό τοπίο στη δεξιά πλευρά της οδού Πρεοπών με πα¬ 
ραδοσιακό χρώμα καθώς παρεμβάλλονται και διασπούν τη 
σειρά των πολυώροφων πολυκατοικιών. 

• Το υπόψη κτίριο, το διπλανό του καθώς και το απέναντι 
□πό αυτά, το οποίο έχει χαρακτηρισθεί ως έργο τέχνης 
προσδίδουν στην οδό Πρεοπών έναν ιδιάζοντα χαρακτήρα 


ιστορικής συνέχειας και εξέλιξης καθώς τα παραδοσιακά 
κτίρια παρεμβάλλονται και διασπούν τη μονοτονία των πο¬ 
λυώροφων πολυκατοικιών, 
β) Για το κτίριο της οδού Μ, Αλεξάνδρου 103. 

■ Αποτελεί κτίσμα της εποχής του μεσοπολέμου με χαρα¬ 
κτηριστικά στοιχεία εκλεκτισμού από τη γαλλική και νεο¬ 
κλασική αρχιτεκτονική και αισθητικό διακριτικό διάκο¬ 
σμο. 

■ Είναι μέρος ενός συνόλου κτιρίων σε σειρά που αντιπρο¬ 
σωπεύει το παραδοσιακό αστικό τοπίο της Φλώρινας του 
μεσοπολέμου, το οποίο διατηρεί μέχρι σήμερα την παρα¬ 
δοσιακή του ατμόσφαιρα και την ιστορική του συνέχεια. 

■ Το κτίριο αυτό μαζί με τα υπόλοιπα της σειράς του καθώς 
και με το Δημαρχείο και το κτίριο της Πρόνοιας, τα οποία 
είναι ήδη διατηρητέα, μπορούν να αποτελόσουν σημα¬ 
ντικό μέρος της παραδοσιακής αρχιτεκτονικής της Φλώρι¬ 
νας και της πολεοδομίας της γενικότερα. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για όποιαδήποτε παρέμβαση στο εσωτερικό εξωτε¬ 
ρικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της Δ/ 
νσης Πολ/μού του ΥΜΑΘ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229Α'), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268Α ). 

7. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού ούτε του Προϋπολογισμού τοιι Δήμου 
Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Νοεμβρίου 1995 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡ1ΑΡ1ΔΗΣ 

Αριθ. 516 ^ 3 ) 

Τροποποίηση Ρυμοτομικού Σχεδίου Ζωγράφου με πεζο¬ 
δρόμηση του αδιεξόδου δρόμου εντός του Ο.Τ. 463. 

ΤΟ ΔΗΜΟΤΙΚΟ ΣΥΜΒΟΥΛΙΟ ΖΩΓΡΑΦΟΥ 
Αφού έλαβε υπόψη του: 

1. Την οπ’ αριθμόν 1420/29.6.95 εισήγηση του Αντιδη- 
μάρχου. 

2. Τις διατάξεις του Π.Δ/τος 323/89 (Φ.Ε.Κ. 146/ 
1.6.89Α). 

«Κωδικοποίηση Δημοτικού και Κοινοτικού Κώδικα·. 

3. Τις διατάξεις του από 17.7.1923 Ν.Δ./τος (Φ.Ε.Κ. 
228Α). 

«Περί σχεδίων πόλεων κλπ.» όπως μεταγενέστερα τρο¬ 
ποποιήθηκαν και συμπληρώθηκαν. 

4. Την υπ’ αριθμόν 311/95 απόφαση του Δημοτικού 
Συμβουλίου καθώς και το σχέδιο που τη συνοδεύει. 

5. Την υπ' αριθμόν 1797/14.9.95 εισήγηση της Δ/νσης 
Πολεοδομίας προς το Σ.Χ.Ο.Π. Νομαρχίας Αθηνών. 


6. Την από 29.9.95 γνωμοδότηση του Σ.Χ.Ο.Π. (Πράξη 
26η συνεδρίαση 1η). 

7. Την υπ’ αριθμόν 1795/14,9.95 βεβαίωση της Δημάρ¬ 
χου περί τήρησης της νόμιμης διαδικασίας, αποφασίζει 
(ομόφωνα): 

Την τροποποίηση του Ρυμοτομικού Σχεδίου του Δήμου 
Ζωγράφου με πεζοδρόμηση του αδιέξοδου δρόμου εντός 
του Ο.Τ 463 (Αβύδου - ΤΙγρητος - Βακτριανής - Νείλου). 

Η τροποποίηση αποτυπώνεται στο διάγραμμα σε κλΙ- 
μακα 1:200, Ιουνίου 1995, της Δ/νσης Πολεοδομίας του 
Δήμου και θα αναρτηθεί στο Δημαρχείο, I. θεολόγου 22, 
για είκοσι (20) ημέρες μετά την δημοσίευση, προς ενημέ¬ 
ρωση των ενδιαφερομένων. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβέρνησης. 

Η παρούσα να δημοσιευθεΙ στην Εφημερίδα της Κυβερ- 
νήσεως. 

Η Πρόεδρος Η Γραμματέας 

ΤΙΝΑ ΚΑΦΑΤΣΑΚΗ ΖΕΤΑ ΣΚΟΥΡΑ 










Αριθ. Δ.Π. οικ. 3536 

(4) 

Μερική τροποποίηση του ρυμοτομικού Σχεδίου Πόλης Φι- 
λιππιάδας Ν. Πρέβεζας στην οδό ΜπιζανΙου. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις περί διοικητικής αποκεντρώσεως. 

2) ΤοΝ.Δ. της 17,7.1923 «περί σχεδίων πόλεων κλπ.». 

3) Το Α.Ν. 314/1968 «περί παροχής εις τον Υπουργό 
Βορείου Ελλάδος και τους Νομάρχες αρμοδιότητας περί 
θεμάτων εγκρίσεως, επεκτάσεως ή τροποποιήσεως σχε¬ 
δίων πόλεων και κωμών (ΦΕΚ 47 Α), όπως αντικαταστά- 
θηκε με το Ν.Δ. 1018/83 1971 (ΦΕΚ 220Α) και συμπλη¬ 
ρώθηκε με την παρ. 2 του άρθρου 33 του Ν. 1337/83 
«Επέκταση των Πολεοδομικών Σχεδίων, Οικιστική ανά¬ 
πτυξη και σχετικές ρυθμίσεις» (ΦΕΚ 33Α) όπως η παρά¬ 
γραφος αυτή αντικαταστάθηκε με την παρ. 15 του άρθρου 
8 του Ν. 1512/1985 «Τροποποίηση και συμπλήρωση πο¬ 
λεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (ΦΕΚ 4Α). 


4) Το Β.Δ. της 27.8.1970 (ΦΕΚ 212/Δ/26.9.70) «περί 
αναθεώρησης του ρυμοτομικού σχεδίου της πόλεως Πρέ¬ 
βεζας και των όρων και περιορισμών δομήσεως των οικο¬ 
πέδων αυτού». 

5) Την 57/1992 θέμα 11 Απόφαση του Δημοτικού Συμ¬ 
βουλίου του Δήμου Φιλ/δας. 

6) Τη σύμφωνη γνώμη του Συμβουλίου ΧΟΠ του Νομού 
που διατυπώθηκε στο πρακτικό 3/θέμα 2/18.5.1995, 
αποφασίζουμε: 

Εγκρίνουμε τη μερική τροποποίηση του ρυμοτομικού 
σχεδίου πόλης Φιλιππιάδας στην οδό ΜπιζανΙου, όπως ει¬ 
δικότερα φαίνεται στο διάγραμμα που φέρει τη θεώρηση 
της Προϊσταμένης του Δ.Π. & Π.Ε. Αθηνάς Μαλανδράκη 
και τη σφραγίδα του ΣΧΟΠ του Νομού. 

Η παρούσα να δημοσιευθεΐστην Εφημερίδα της Κυβερ- 
νήσεως. 

Πρέβεζα, 11 Οκτωβρίου 1995 
Ο Νομάρχης 

ΔΗΜΗΤΡΙΟΣ ΤΣΟΥΜΑΝΗΣ 



ΜέΡίΚΗ ΤΡΟΠΟ Ο0 ιη£Η ΡϊΜΟΤΟΓ'Ν ΚΟίί ΐχ^Δίον 

